مرض باركنسون زى ما بيتعرف باسم الشلل الرعاش وهوا اضطراب تنكسى بيصيب الجهاز العصبى المركزى بيحصل بببطء اللى بيأثر بشكل رئيسى على الجهاز الحركى . بتبدأ الاعراض ببطء فى بداية المرض، أكتر الأعراض وضوحا هيا الرعشه، التقبض ، نقص الحراك وتشويه المشيه . ممكن تحصل مشاكل ف التفكير والسلوك كمان. كمان بيصبح الخرف شايع فى المراحل المتقدمه من المرض. بيعتبر الاكتئاب والقلق هما كمان من الاعراض الشايعه اللى بتحصل فى أكتر من تلت الأشخاص المصابين بمرض باركسنون. وبتشمل الأعراض الحسيه: اضطراب النوم والمشاكل العاطفية. الأعراض الحركية الرئيسية بتتسمى بشكل جماعى "باركنسونيه"، أو "متلازمه باركنسونيه". سبب مرض باركنسون مش معروف بشكل عام، ولكن بيعتقد أنه مبنى على عوامل وراثيه وبيئيه. وفيه كمان خطر متزايد ف الأشخاص المعرضين لبعض المبيدات ومن بين اللى أصيبوا بإصابات في الراس، في حين أن هناك خطر أقل عند اللى بيدخنو التبغ واللى بيشربو القهوه أو الشاى بطريقه منتظمه. الأعراض الحركيه للمرض بتنتج عن موت الخلايا في الماده السودا ، وهيا منطقه من الدماغ المتوسط. ودا بيؤدى ل عدم كفاية الدوبامين ف المجالات ديه. والسبب فى موت الخلايا مش مفهوم، ولكنه ينطوى على تراكم البروتينات فى اجسام ليوى في الخلايا العصبيه .